**OBEC TVRDOMESTICE**

 **v y h l a s u j e**

 **verejnú obchodnú súťaž v zmysle § 9a ods. 1 písm. a/ zák. SNR č. 138/1991 Zb. o majetku obcí v znení neskorších predpisov s použitím § 281 a nasl. Obchodného zákonníka na podávanie najvhodnejšieho návrhu na uzatvorenie kúpnej zmluvy na predaj nehnuteľného majetku obce:**

 **I.**

 **Popis nehnuteľností**

Cena za m2 je 45 €. Ponúkané pozemky na predaj sú mierne svahovité pravi-delného pôdorysného tvaru, bez oplotenia. Prístup k pozemkom je cez obecnú nespevnenú cestu /poľná cesta/. Hodnotené pozemky sú určené na výstavbu rodinných domov. Pozemky sa nepredávajú, ako samostatné parcely, ale ako pozemky označené č. 1 – 4. /viď priložená mapa/.

**Pozemok č. 1** tvorí parcela č. 1467/1 – orná pôda o výmere 535 m2

**Pozemok č. 2** tvorí parcela č. 1468/1 – orná pôda o výmere 466 m2

 parcela č. 255/4 – zastav. plocha a nádvorie o výmere 77 m2

 parcela č. 201/3 . zastav. plocha a nádvorie o výmere 5 m2

**Pozemok č. 3** tvorí parcela č. 1469 – orná pôda o výmere 562 m2

 parcela č. 255/3 – zast. plocha a nádvorie o výmere 29 m2

**Pozemok č. 4** tvorí parcela č, 1470 – orná pôda o výmere 536 m2

 parcela č. 1471 – orná pôda o výmere 55 m2.

Všetky pozemky sú umiestnené v intraviláne obce, okrem parcely č. 1471, ktorá je umiestnená v extraviláne.

 **II.**

 **Časový plán súťaže**

Vyhlásenie súťaže: 11. 04. 2023

Ukončenie predkladania návrhov: 24. 05. 2023 do 12 00 hod.

Obhliadka majetku bude záujemcom umožnená po telefonickom dohovore na telefónnych číslach – 0905869940, 038/5391884.

Vyhodnotenie návrhov súťaže sa uskutoční na rokovaní obecného zastupiteľstva, dňa 26.05.2023. Oznámenie vybraného návrhu: do 10 dní od schválenia obecným zastupiteľstvom. Uzatvorenie kúpnych zmlúv: do 15 dní od schválenia predaja nehnuteľností Obecným zastupiteľstvom Tvrdomestice.

 **II.**

 **Podmienky obchodnej verejnej súťaže**

Obchodná verejná súťaž sa začína dňom zverejnenia vyhlásenia verejnej obchodnej súťaže na úradnej tabuli a na internetovej stránke obce Tvrdomestice dňa 11.04.2023.

Navrhovateľ môže predložiť najviac jeden návrh. Ak podá navrhovateľ viac návrhov, platí návrh s najvyššou ponukou.

Požadovaná cena je cena minimálna a je stanovená obecným zastupiteľstvom.

Forma podávania návrhov je písomná.

Navrhovatelia môžu meniť, dopĺňať svoje návrhy a odvolať ich do ukončenia lehoty na predloženie ponúk, t. j. do dňa 24.05.2023 do 12.00 hod.

Navrhovateľ je povinný zložiť zábezpeku vo výške 1 000,-€ na účet obce Tvrdomestice číslo: SK10 5600 0000 0008 1395 3001, Prima banka, a.s. najneskôr do 24.05.2023 do 12.00 hod. Zábezpeka bude neúspešným uchádzačom vrátená do 10 dní od vyhodnotenia súťaže, úspešným uchádzačom bude zábezpeka odpočítaná z kúpnej ceny. Pokiaľ úspešný uchádzač odmietne uzatvoriť kúpnu zmluvu do 15 dní, zábezpeka sa mu nevracia.

Vyhlasovateľ – obec Tvrdomestice písomne oboznámi navrhovateľov s výsledkom verejnej obchodnej súťaže do 10 dní od vyhodnotenia verejnej obchodnej súťaže. Oznámenie výsledkov súťaže navrhovateľom obsahuje označenie navrhovateľa, označenie nehnuteľností, predložený cenový návrh a uvedenie poradia, ktoré bolo určené na zasadnutí Obecného zastupiteľstva v Tvrdomesticiach.

Vyhlasovateľ si vyhradzuje právo odmietnuť všetky predložené návrhy, súťaž zrušiť, meniť podmienky súťaže, ukončiť súťaž ako neúspešnú alebo predĺžiť lehotu na predkladanie ponúk, predĺžiť lehotu na vyhlásenie výsledku súťaže. Zmena podmienok súťaže sa vykoná spôsobom a prostriedkami tak ako bola vyhlásená.

 Do súťaže nemožno zahrnúť návrh, ktorý sa predložil po lehote určenej v podmienkach súťaže. Za doručenie sa považuje doručenie na Obec Tvrdomestice, nie poštová pečiatka. Navrhovatelia nemajú nárok na náhradu nákladov spojených s ich účasťou v súťaži.

 Navrhovateľ je povinný vyplniť prvú stranu kúpnej zmluvy, ktorá tvorí prílohu VOS.

 **III.**

 **Podmienky predaja**

Vyhlasovateľ podmieňuje predaj nehnuteľností jeho schválením obecným zastupiteľstvom obce. Cena za nehnuteľnosť bude uhradená najneskôr pri podpise zmluvy. Návrh na vklad do katastra nehnuteľností podáva obec Tvrdomestice do 10 dní po pripísaní celej kúpnej ceny na účet obce Tvrdomestice číslo: SK 10 5600 0000 0008 1395 3001, Prima banka, a.s.

 **IV.**

 **Kritéria hodnotenia návrhov**

Jediným kritériom hodnotenia predložených návrhov je cena nehnuteľností predložená navrhovateľom. Víťazom obchodnej verejnej súťaže bude navrhovateľ najvhodnejšej ponuky, ktorej bude priradené poradie č. 1. V poradí druhej najvhodnejšej ponuke sa priradí poradie č. 2. Takto bude postupované aj pri ďalších ponukách, ktorým bude priradené číslo podľa poradia. V prípade rovnakej ponúknutej ceny za nehnuteľnosť rozhodne skorší termín podania návrhu. Účastníkom súťaže, ktorí v obchodnej verejnej súťaži neuspeli – umiestnili sa na druhom a ďalších miestach – obec oznámi, že ich návrhy sa odmietli. V prípade, že návrh nebude spĺňať náležitosti uvedené v čl. II bude pri vyhodnocovaní ponúk zo súťaže vylúčený.

 **V.**

 **Podanie ponuky/návrhu**

Návrhy do obchodnej verejnej súťaže sa posielajú v uzatvorenej obálke na adresu vyhlasovateľa:

 **OBEC TVRDOMESTICE**

 **Obecný úrad Tvrdomestice**

 **Tvrdomestice 42**

 **956 22 Prašice**

s viditeľným označením – textom:

**NEOTVÁRAŤ – NÁVRH NA ODKÚPENIE POZEMKOV V OBCI TVRDOMESTICE**

**č . 1 - parcela č. 1467/1**

**č. 2 - parcela č. 1468/1, 255/4, 201/3**

**č. 3 - parcela č. 1469, 255/3**

**č.4 - parcela č. 1470, 1471.**

V obálke môže byť len jedna ponuka, a len na jeden pozemok. Pokiaľ bude v obálke viac ponúk, bude zo súťaže vyradená. Poverený zamestnanec obce vyznačí na obálke: **,, dátum, čas a poradie návrhu“.**

V Tvrdomesticiach, dňa 11.04.2023

 **\_\_\_\_\_\_\_\_\_\_\_\_\_\_\_\_\_\_\_\_\_\_**

 **Jozef Beňo**

 **starosta obce**

 **Zverejnené na úradnej tabuli obce a na internetovej**

 **stránke obce dňa: 11. 04 2023**